Die weerbarstiges - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Josef Steyn on September 17, 2020 at 9:11am
Ek plaas die twee foto's saam sodat vergelyking makliker is. Gister se foto bestaan in werklikheid uit drie foto's en soos Hennie opgemerk het, die wolke is ook geswiep. My interpretasie is as volg: Die onderste foto verteenwoordig die meerderheid van die mensdom wat die status quo aanvaar soos dit is en heeltemal tevrede is met huidige toestande. Die weerbarstige brander in die boonste foto verteenwoordig die klein groepie mense wat sê: "Daar moet 'n beter manier van doen wees" en dan iets daaraan doen. Voorbeelde is: die eerste persoon wat 'n vuurtjie gemaak het om sy kos mee gaar te maak, die Wright broers wat by hulself gedink het: "as voëls kan vlieg, hoekom nie ook mense nie?". Daar is baie ander. Hulle was almal 'weerbarstig' en dit is op grond van hul 'weerbarstigheid' dat ons lewensomstandighede lyk soos dit vandag daar uitsien.